CELEX: 62005TA0021
Language: sk
Date: 2010-05-19 00:00:00
Title: Vec T-21/05: Rozsudok Všeobecného súdu z  19. mája 2010 — Chalkor/Komisia ( „Hospodárska súťaž — Kartely — Odvetvie medených inštalačných rúr — Rozhodnutie, ktorým sa konštatuje porušenie článku 81 ES — Nepretržité porušenie vo viacerých formách — Pokuty — Obmedzená účasť na karteli — Geografický rozsah relevantného trhu — Dĺžka porušenia — Spolupráca“ )

3.7.2010   
            
            
               SK
            
            
               Úradný vestník Európskej únie
            
            
               C 179/31
            
         Rozsudok Všeobecného súdu z 19. mája 2010 — Chalkor/Komisia
   (Vec T-21/05) (1)
   
   („Hospodárska súťaž - Kartely - Odvetvie medených inštalačných rúr - Rozhodnutie, ktorým sa konštatuje porušenie článku 81 ES - Nepretržité porušenie vo viacerých formách - Pokuty - Obmedzená účasť na karteli - Geografický rozsah relevantného trhu - Dĺžka porušenia - Spolupráca“)
   2010/C 179/51
   Jazyk konania: angličtina
   
      Účastníci konania
   
   
      Žalobkyňa: Chalkor AE Epexergasias Metallon (Atény, Grécko) (v zastúpení: I. Forrester, QC, A. Schulz a A. Komninos, advokáti)
   
      Žalovaná: Európska komisia (v zastúpení: P. Oliver a S. Noë, splnomocnení zástupcovia)
   
      Predmet veci
   
   Návrh na zrušenie alebo zníženie pokuty uloženej žalobkyni rozhodnutím Komisie K(2004) 2826 z 3. septembra 2004, týkajúcim sa konania podľa článku 81 [ES] a článku 53 Dohody o EHP (vec COMP/E-1/38.069 — Medené inštalačné rúry)
   
      Výrok rozsudku
   
   
               1.
            
            
               Suma pokuty uloženej spoločnosti Chalkor AE Epexergasias Metallon podľa článku 2 písm. d) rozhodnutia Komisie K(2004) 2826 z 3. septembra 2004, týkajúceho sa konania podľa článku 81 [ES] a článku 53 Dohody o EHP (vec COMP/E-1/38.069 — Medené inštalačné rúry) sa stanovuje na 8,2467 milióna eur.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Spoločnosť Chalkor Epexergasias Metallon a Európska komisia znášajú každá svoje vlastné trovy konania.
            
         
      (1)  Ú. v. EÚ C 82, 2.4.2005.